stanford-oval/wikipedia huggingface dataset:
Koneturvallisuus
Aiheesta muualla

Koneturvallisuuden standardeihin ja lainsäädäntöön liittyviä linkkejä ja oppaita (Arkistoitu – Internet Archive)
American Society of Safety Engineers (official website)
Board of Certified Safety Professionals (official website)
System Safety Society (official website)
The Safety and Reliability Society (official website)
Canadian Society of Safety Engineering (official website)
Uusi aika

Uusi aika on Euroopan historian periodisoinnissa käytetty käsite, jolla tarkoitetaan useimmiten ajanjaksoa, joka kattaa ajan 1400–1500-luvuilta nykypäiviin saakka. Se on yksi kolmesta perinteisestä eurooppalaisen historiankirjoituksen käyttämästä aikakaudesta antiikin ja keskiajan ohella. Rajapyykkinä keskiaikaan esitetään usein esimerkiksi Kristoffer Kolumbuksen ensimmäinen löytöretki vuonna 1492 sekä uskonpuhdistus.
Renessanssi

Renessanssi tarkoittaa uudelleensyntymistä. Varhaisrenessanssi alkoi jo 1300-luvun alussa Italian kaupunkivaltioissa. Muualle Eurooppaan se levisi viimeistään 1500-luvulla. Nykyään renessanssin katsotaan alkaneen suunnilleen vuonna 1450 ja sen päätepisteenä on usein pidetty Giordano Brunon polttamista vuonna 1600. Renessanssin syntyyn on katsottu olevan syynä esimerkiksi Bysantista Italiaan saapuneet pakolaiset, jotka toivat mukanaan antiikin kreikkalaisia mestariteoksia ja herättivät uudelleen kiinnostuksen antiikin tieteisiin ja taiteisiin. Selvää syytä renessanssin syntyyn ei ole saatu selville.
Renessanssin aikana musiikissa 1100-luvulta asti käytössä ollut polyfonia muuttui monimutkaisemmaksi. Eri äänien itsenäisyys ja maallinen musiikki lisääntyi. Maalaustaiteessa Leonardo Da Vinci kehitti tekniikan, jossa valo ja varjo sekoittuivat toisiinsa ilman viivaa tai rajalinjaa. Kirjapainotaito kehittyi, kun Johannes Gutenberg keksi irtokirjasimet, mikä lisäsi kirjoitetun tekstin, tiedon ja aatteiden leviämistä. Italialaisissa kaupunkivaltioissa kehittyi myös orastava varhaiskapitalismi. Renessanssiajan merkittävimpänä aatesuuntauksena pidetään humanismia.
Renessanssiajan merkittäviä henkilöitä olivat muun muassa Dante Alighieri, Giovanni Boccaccio, Sandro Botticelli, Galileo Galilei, Johannes Gutenberg, Niccolò Machiavelli, Michelangelo, Francesco Petrarca, François Rabelais, Erasmus Rotterdamilainen, William Shakespeare ja Leonardo da Vinci.
Uskonpuhdistus

Uskonpuhdistus eli reformaatio on 1500-luvulla Länsi-Euroopassa alkanut liike, joka pyrki oikaisemaan katolisen kirkon opetuksissa näkemiään epäkohtia ja sen piirin käytäntöjä, kuten anekauppaa. Uskonpuhdistuksen aloittajana pidetään yleisesti Martti Lutheria, vaikka häntä ennen ”esiuskonpuhdistajat” esimerkiksi John Wycliffe ja Jan Hus olivat hyökänneet kirkon oppeja vastaan. Reformaatio tarjosi maallisille ruhtinaille tilaisuuden vapautua katolisen kirkon vallasta. Ruotsin uskonpuhdistus toteutettiin kuningasjohtoisesti, sillä se tarjosi Kustaa Vaasalle tilaisuuden ottaa kirkko hallintaansa ja peruuttaa sen omaisuus kruunulle. Englannissa toteutettiin uskonpuhdistus Henrik VIII:n johdolla.
»”Opetettakoon kristityille, että se, joka antaa köyhälle tai lainaa tarvitsevalle, tekee paremmin, kuin jos hän lunastaisi aneen” » 
(Teesi 43.)
Lutherin vuonna 1517 kirjoittamat 95 teesiä katolisen kirkon anekauppaa vastaan aloittivat levitessään laajan liikkeen. Leviämistä helpotti Johannes Gutenbergin keksimä painokone ja irtokirjasimet. Aluksi teesit eivät kiihdyttäneet tunteita, mutta joulukuussa 1517 teesit painettiin ja sen jälkeen ne rupesivat leviämään ympäri Saksaa.
Martti Lutherin lisäksi uskonpuhdistuksen aikaan tärkeimpiä henkilöitä olivat Ulrich Zwingli, Philipp Melanchthon ja Jean Calvin. Uskonpuhdistukseen liittyi myös joukko muita teologeja, joiden näkemykset poikkesivat paljoltikin Martti Lutherin ajatuksista. Uskonpuhdistuksen aikana syntyi luterilaisuus, anglikaaninen ja reformoitu kirkko. Näiden lisäksi syntyi myös lukuisa joukko vapaita suuntia.
Löytöretket

Suurten löytöretkien aika alkoi 1400-luvun alussa ja päättyi 1600-luvun alussa. Tuona aikana eurooppalaiset purjehtijat purjehtivat ympäri maapalloa etsien Euroopalle tuntemattomia alueita. Renessanssin aikainen kartografian sekä navigointi- ja laivanrakennustaidon kehitys mahdollisti purjehtimisen Välimerta kauemmas. Ennen löytöretkille lähtemistä piti kartuttaa tietoa merivirroista ja tuulista. Portugalin Prinssi Henrik, jota kutsuttiin myös nimellä Henrik Purjehtija, perusti Kanariansaarille tutkimusaseman, jossa kerättiin arvokasta tietoa ennen löytöretkille lähtemistä. Löytöretkien tavoitteet olivat usein talouspoliittisia, mutta tavoitteina saattoivat olla myös uskonnolliset päämäärät, eli levittää kristinuskoa pakanoiden keskuuteen.
Löytöretkien seurauksena eurooppalaista kulttuuria levisi maailmalle. Välillä se tuhosi jopa muiden mantereiden alkuperäistä kulttuuria. Samalla levisivät myös kasvit, eläimet ja taudit. Tunnettuja löytöretkeilijöitä olivat muun muassa Kristoffer Kolumbus ja James Cook.
Tieteellinen vallankumous

Tieteellinen vallankumous (myös tieteen tai luonnontieteiden vallankumous) on tieteenhistoriassa käytetty nimitys 1500–1700-lukujen väliselle luonnontieteiden kehityksille. Tieteellisen vallankumouksen aikana käytettiin tiedon hankinnassa kokeellisia menetelmiä. Luonnonilmiöitä pyrittiin kuvaamaan mahdollisimman tarkasti matemaattisin keinoin. 1500–1700-lukujen kehityksen ansiosta eurooppalaisen tieteen taso ohitti muun maailman. Aiemmin kiinalaisten ja islamilainen maailma oli Eurooppaa edellä.
Suurimpia havaintoja oli Isaac Newtonin mekaniikan lait ja painovoimalait, sekä Nikolaus Kopernikuksen aurinkokeskeinen maailmankuva. Nikolaus Kopernikus hylkäsi katolisen kirkon julistaman maakeskisen maailmankuvan. Tähtitieteessä ajanjaksosta on käytetty nimeä Kopernikuksen vallankumous. Ateismin suosio kasvoi. Syynä oli Aristoteleeseen perustuva auktoriteettiuskon hylkääminen.selvennä
Peter Dear on tiivistänyt tieteellisen vallankumouksen aiheuttamat muutokset kuudeksi kohdaksi:
Kokeellinen toiminta tiedon hankkimiseksi
Matematiikka nousi ensisijaiseksi keinoksi kuvata luonnonilmiöitä
Aristoteleen neljän syyn oppi unohdettiin ja siirryttiin kohteeseen liitetyistä syistä pois samalla painottaen tutkijan itsensä muodostamia syysuhteita
Maailma nähtiin mekaanisena koneena
Luonnonfilosofian asema nähtiin enemmän tutkimushankkeena kuin olemassa olevan tiedon kokonaisuutena
Sosiaalinen muutos: yhteisöllinen tieteen harjoittaminen.
Tunnetuimpia tieteen vallankumouksen aikaisia henkilöitä olivat muun muassa Nikolaus Kopernikus, Galileo Galilei ja Isaac Newton.
Valistusaika

Valistus oli 1700-luvun jälkipuoliskon eurooppalainen liike, joka korosti muun muassa järjen ja tiedon merkitystä. Liike pyrki perusteellisiin uudistuksiin kulttuurin ja yhteiskuntaelämän aloilla. Liikkeen johtavat hahmot näkivät olevansa rohkea ja tärkeä älykköjen ryhmä, joka vei maailmaa eteenpäin ”pimeän ajan” eli keskiajan synnyttämän irrationaalisen ja taikauskoisen ikeen alta. Liikkeen ensimmäisiä kuuluisia ajattelijoita olivat John Locke ja Thomas Hobbes, jotka kirjoittivat monia autoritaarisia pakkovaltoja vastustavia sekularistisia kirjoituksia. Valistusajattelijat asettivat järjen mystiikan edelle, vapaan markkinatalouden merkantilismin edelle ja ihmisoikeudet valtion mielivallan edelle vaatien myös tasa-arvoa lain edessä säätyetuoikeuksien sijaan. Valistusaikana syntyi liberalismi. Liike tarjosi myös puitteet kapitalismin nousulle ja sosialismin synnylle.
Teollinen vallankumous

Teollisen vallankumouksen aikakausi oli 1700- ja 1800-luvun taitteessa. Se alkoi hiilikäyttöisen höyryvoiman käyttöönotosta ja automatisoidun, koneistetun tuotannon käyttöönotosta, pääasiallisesti tekstiilialalla. Teknologinen ja taloudellinen prosessi nopeutui höyrykäyttöisten laivojen, veneiden ja maaliikenteessä rautatien käyttöönoton myötä. 1800-luvun aikana se levisi läntisen Euroopan läpi Pohjois-Amerikkaan asti. Lopulta se vaikutti koko maailmaan.
Höyryvoiman käyttöönotto kirjapainojen teollisissa prosesseissa laajensi suuresti sanomalehtien määrää ja kirjanjulkaisua. Tämä vahvisti lukutaidon nousua ja vaatimuksia massojen poliittisesta osallistumisesta. Tuotantomuotojen tehostuminen johti kaupunkien, yritysten ja yksittäisten kansalaisten varallisuuden nousuun ennennäkemättömässä mittakaavassa. Länsi-Euroopassa ja Pohjois-Amerikassa suuret määrät ihmisiä siirtyi maaseudulta kasvukeskuksiin maatyön korvautuessa palkkatyöllä teollisuudessa.
Uusin aika

Uuden ajan aikakauden raja asetetaan usein 1700- ja 1800-luvun taitteeseen. Uusin aika tarkoittaa ajanjaksoa tästä ainakin 1900-luvun lopulle.lähde? Tänä aikana työväenliike levisi Isosta-Britanniasta Euroopan yli johtaen paikoin sisällissotiin ja vallankumouksiin. Useat valtiot itsenäistyivät ja pienemmät ruhtinaskunnat liittyivät yhteen. Samoihin aikoihin muodostui naisasialiike, joka tavoitteli naisten taloudellista itsenäisyyttä ja äänestysoikeutta. Naisetkin itsenäistyivät ja heidän painoarvonsa yhteiskunnassa kasvoi.
Nykyaika

Uusin aika päättyi toiseen maailmansotaan, jolloin alkoi nykyajaksi kutsuttu aikakausi. Neuvostoliiton ja Yhdysvaltain välille syttyi kylmä sota. Demokratia yleistyi maailmassa, ja siirtomaa-aika päättyi. Neuvostoliitto hajosi vuonna 1991, mikä teki Yhdysvalloista maailman ainoan suurvallan. Saksan liittotasavalta ja Saksan demokraattinen tasavalta yhdistyivät ja Euroopan unioni laajentui.
Aiheesta muualla

Kuvia tai muita tiedostoja aiheesta Uusi aika Wikimedia Commonsissa
Glen tai Glenda

| Glen tai Glenda> Glen or Glenda |
| --- | --- |

Ohjaaja:  Edward D. Wood, Jr.
Käsikirjoittaja:  Edward D. Wood, Jr.
Tuottaja:  George Weiss
Säveltäjä:  William Lava
Kuvaaja:  William C. Thompson
Pääosat:  Edward D. Wood, Jr., Dolores Fuller, Bela Lugosi
Valmistustiedot
Valmistusmaa:  Yhdysvallat
Ensi-ilta:  1953
Kesto:  1:13:00
Alkuperäiskieli:  Englanti
Budjetti:  n. 20 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Glen tai Glenda on vuonna 1953 valmistunut Ed Woodin ohjaama elokuva. Elokuvan pääosassa on Bela Lugosi ja Woodin silloinen tyttöystävä Dolores Fuller. Elokuva on faktaa ja fiktiota yhdistelevä dokudraama. Se käsittelee transvestismia ja transsukupuolisuutta. Elokuva on osaksi omaelämäkerrallinen. Wood itse oli transvestiitti ja elokuva on vetoomus suvaitsevaisuuden puolesta. Sittemmin se on saavuttanut kulttielokuvan aseman pienen tuotantobudjetin ja omaperäisen tyylinsä johdosta.
Tausta

Christine Jorgensenin sukupuolenkorjausleikkaus herätti runsaasti huomiota Yhdysvalloissa vuonna 1952. Leikkaus innoitti halpaelokuvatuottaja George Weissin teettämään aiheesta elokuvan. Weiss valitsi elokuvan ohjaajaksi Ed Woodin, johtuen tämän transvestismista. Wood hyväksyi tehtävän ja otti rahat, mutta tekikin sen sijaan elokuvan transvestismista. Kun elokuva valmistui, piti Wood sitä liian lyhyenä ja liian poikkeavana alkuperäisestä tehtävänannosta. Niinpä hän lisäsi elokuvaan muutamia kohtauksia sukupuolenkorjauksesta. Elokuva julkaistiin lopulta vain, koska se oli jo aiemmin myyty useisiin elokuvateattereihin.
Aiheesta muualla

Mörttinen, Valtteri: Glen or Glenda (1953) Laajakuva 01.04.2016
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Glen or Glenda
Käännös suomeksi
Artur Vader

| Artur Vader |
| --- | --- |
 Artur Vader
Neuvosto-Viron Korkeimman neuvoston puhemiehistön puheenjohtaja
 1970 - 1978  
Edeltäjä:  Aleksei Müürisepp
Seuraaja:  Johannes Käbin
Viron kommunistinen puolue (EKP), toinen sihteeri
 1964 - 1970  
Edeltäjä:  Leonid Lentsman
Seuraaja:  Konstantin Lebedev
Viron kommunistinen puolue (EKP), ideologiasihteeri
 1964 – 1970  
Edeltäjä:  Leonid Lentsman
Seuraaja:  Vaino Väljas
Henkilötiedot
Syntynyt: 16. helmikuuta 1920 Ljozna, Valko-Venäjän SNT
Kuollut: 25. toukokuuta 1978 Tallinna, Viron SNT, Neuvostoliitto
Tiedot
Puolue:  Viron kommunistinen puolue
Artur Vader (16. helmikuuta 1920 Ljozna, Valko-Venäjä – 25. toukokuuta 1978 Tallinna) oli Viron kommunistisen puolueen toinen sihteeri 1964–1970 ja sen jälkeen vuosina 1970–1978 Neuvosto-Viron korkeimman neuvoston puheenjohtaja.
Nuoruus Neuvostoliitossa

Artur Vader syntyi nykyisen Valko-Venäjän alueella. Hän valmistui opettajaksi 1937 ja toimi valmistumisensa jälkeen Moskovan alueella Možaiskissa opettajatehtävän lisäksi kaupungin Komsomolin ohjaajana. Vuonna 1940 hänestä tuli paikallisen tehtaan koulutuksen johtaja. Suuren isänmaallisen sodan sytyttyä Saksan hyökätessä Neuvostoliittoon vuonna 1941 Vader liittyi vapaaehtoisena puna-armeijaan. Hän haavoittui vaikeasti vuonna 1943 Voronežin rintamalla. Sen vuoksi hänet siirrettiin pois sotatoimista sotateollisuutta tukevaan toimintaan ja siellä koulutustehtäviin. Hän toimi vuodesta 1943 sodan loppuun eli vuoteen 1945 asti mekaniikkaan suuntautuneessa teknisessä oppilaitoksessa apulaisjohtajana Moskovassa. Sen jälkeen hän siirtyi yleisliittolaisen tekstiilialan kansankomissariaatin koulutuskeskukseen vuosiksi 1945-1948. Neuvostoliiton kommunistipuolueen jäsen hänestä oli tullut vuonna 1943.
Toiminta Neuvosto-Virossa

Maailmansodan jälkeen siirrettiin Neuvosto-Viroon johtotehtäviin Venäjän virolaisia eli henkilöitä, joilla sukujuuret olivat Virossa, mutta olivat kasvaneet käytännössä neuvosto-venäläisessä ympäristössä. Artur Vader kuului tällaisiin henkilöihin, kuten hänen aikalaisensa Johannes Käbin ja Aleksei Müürisepp. Vader lähetettiin puoluetyöhön Neuvosto-Viroon vuonna 1948. Hän toimi siellä Viron kommunistien puolueen keskuskomitean kouluttajana ja samalla Tallinnan yhden kaupunginosan puolueen toisena sihteerinä. Vuodesta 1952 hänet nimitettiin Tallinnaa ympäröivän Harjun alueen puolueen ensimmäiseksi sihteeriksi. Vuosina 1959-1963 hän toimi Tallinnan kaupungin puoluekomitean sihteerinä. Samanaikaisesti hän etäopiskeli Moskovan puoluekorkeakoulussa ja valmistui sieltä vuonna 1954.
Vuodesta 1963 Vaderin tehtävät olivat Neuvoto-Viron puoluejohdossa. Vuosina 1963-1964 hän toimi puolueen valvontaelimissä ennen kuin siirtyi puolueen keskuskomitean toiseksi sihteeriksi. Näin Vader oli käytännössä Viron kakkosmies heti ensimmäisen sihteerin Johannes Käbinin jälkeen. Vader oli 1960-luvulla NKP:n keskuskomitean ehdokasjäsenenä vuodesta 1966 alkaen. Perinteisesti kakkosmies oli myös sanansaattajana NKP:n johtohenkilöiden suuntaan valvottaessa ensimmäisen sihteerin yleensä hyvin itsenäisiä toimia. Tilanne Vaderin ja Käbinin välillä oli jännittynyt, ja Käbin näki Vaderin uhkana omalle asemalleen. Vuonna 1970 Müüriseppin kuoltua Käbin näki mahdollisuuden siirtää kilpailijansa Vader muodolliseen Neuvosto-Viron valtiopäämiehen eli Korkeimman neuvoston puhemiehistön puheenjohtajan tehtävään. Vader oli sittemmin Virossa hyvin tunnettu alkoholipitoisesta elämästään, joka leimasi hänen päämiehen virkakauttaan.
Kirjallisuus

Eestimaa Kommunistlik Partei töörahva võitluse avangardis: vabariigi parteiorganisatsiooni kogemusi NLKP XXIII kongressi otsuste elluviimisel, Tallinn 1969. (viroksi)
Vennalikus liidus , Tallinn 1972. (viroksi)
Equal among equals, Tallinn 1974. (englanniksi)
Tasavertaisten liitossa, Tallinn 1975. (suomeksi)
Külalislahkes Kamerunis, Tallinn 1972. (viroksi)
Itaalia päikese all, Tallinn 1973. (viroksi)
NSV Liidu konstitutsioon kui sotsialistliku demokraatia arengu manifest, Tallinn 1978. (viroksi)
Eisenstein in Guanajuato

| Eisenstein in Guanajuato |
| --- | --- |

Ohjaaja:  Peter Greenaway
Käsikirjoittaja:  Peter Greenaway
Tuottaja:  Femke Wolting
Kuvaaja:  Reinier van Brummelen
Leikkaaja:  Elmer Leupen
Pääosat:  Elmer Bäck
Valmistustiedot
Valmistusmaa:   Alankomaat  Meksiko  Suomi  Belgia  Ranska 
Levittäjä:  Teodora Film Cirko Film
Ensi-ilta:  2015
Kesto:  105 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Eisenstein in Guanajuato on brittiläisen Peter Greenawayn käsikirjoittama ja ohjaama romanttinen komediaelokuva vuodelta 2015. Hyvin löyhästi neuvostoliittolaisohjaaja Sergei Eisensteinin 1930-luvun alun Meksikon-matkaan perustuvassa elokuvassa pääosaa näyttelee suomalainen Elmer Bäck. Kansainvälisenä yhteistuotantona tehdyssä elokuvassa on mukana muitakin suomalaisia näyttelijöitä, kuten Jakob Öhrman ja Rasmus Slätis, Bäckin kollegoja Nya Rampen -teatteriryhmästä. Elokuvan yhtenä kuvauspaikkana Meksikon lisäksi oli Angel Films -yhtiön green screen -studio Helsingin Herttoniemessä.
Karnevalistinen arthouse-komedia keskittyy Eisensteinin elokuvatyön sijaan kuvaamaan hänen oletettua homoseksuaalista heräämistään Meksikon-matkan aikana.
Rooleissa

| 0 | 1 | 2 |
| --- | --- | --- |
|  Elmer Bäck  | … |  Sergei Eisenstein   |
|  Luis Alberti  | … |  Palomino Cañedo   |
|  Rasmus Slätis  | … |  Grisha Alexandrov   |
|  Jakob Öhrman  | … |  Eduard Tisse   |
|  Maya Zapata  | … |  Concepción Canedo   |
|  Lisa Owen  | … |  Mary Craig Sinclair   |
|  Stelio Savante  | … |  Hunter Kimbrough   |
Vastaanotto

| 0 | 1 | 2 |
| --- | --- | --- |
Episodi Marta Balaga: 
Film-O-Holic.com Henri Nerg: 
Film-O-Holic.com Jarkko Silén: 
Rogerebert.com Godfrey Cheshire:
Boat Trip – kuuma sinkkuristeily

| Boat Trip – kuuma sinkkuristeily> Boat Trip |
| --- | --- |

Ohjaaja:  Mort Nathan
Käsikirjoittaja:   Mort Nathan  William Bigelow 
Tuottaja:   Sabine Müller  Frank Hübner  Brad Krevoy  Gerhard Schmidt  Andrew Sugerman 
Säveltäjä:  Robert Folk
Kuvaaja:  Shawn Maurer
Leikkaaja:  John Axness
Pukusuunnittelija:  Tim Chappel
Lavastaja:  Manfred Lohmar
Pääosat:   Cuba Gooding Jr.  Horatio Sanz  Roselyn Sanchez  Vivica A. Fox  Roger Moore 
Valmistustiedot
Valmistusmaa:  Yhdysvallat
Tuotantoyhtiö:   Motion Picture Corporation of America  Gemini Film 
Levittäjä:  Artisan Entertainment
Ensi-ilta:   Yhdistynyt kuningaskunta 4. lokakuuta 2002  Yhdysvallat 21. maaliskuuta 2003 
Kesto:  94 minuuttia
Alkuperäiskieli:  englanti
Budjetti:  20 000 000 dollaria
Tuotto:  15 020 293 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Boat Trip – kuuma sinkkuristeily (engl. Boat Trip) on 2002 ensi-iltansa saanut yhdysvaltalainen komediaelokuva, jonka on ohjannut Mort Nathan. Elokuvan pääosissa ovat Cuba Gooding Jr. ja Horatio Sanz.
Rooleissa

| 0 | 1 | 2 |
| --- | --- | --- |
|  Cuba Gooding Jr.  | … |  Jerry Robinson   |
|  Horatio Sanz  | … |  Nick Ragoni   |
|  Roselyn Sanchez  | … |  Gabriella   |
|  Vivica A. Fox  | … |  Felicia   |
|  Maurice Godin  | … |  Hector   |
|  Roger Moore  | … |  Lloyd Faversham   |
|  Lin Shaye  | … |  Sonya   |
|  Victoria Silvstedt  | … |  Inga   |
|  Ken Hudson Campbell  | … |  Tom   |
|  Zen Gesner  | … |  Ron   |
|  William Bumiller  | … |  Steven   |
|  Noah York  | … |  Perry   |
|  Richard Roundtree  | … |  Felician isä   |
|  Bob Gunton  | … |  laivan kapteeni   |
|  Jennifer Gareis  | … |  Sheri   |
Vaaleakeltaperhonen

| Vaaleakeltaperhonen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Päiväperhoset Papilionoidea
Heimo::  Kaaliperhoset Pieridae
Alaheimo::  Keltaperhoset Coliadinae
Suku::  Colias
Laji::  hyale
Kaksiosainen nimi
 Colias hyale  (Linnaeus, 1758) 
Katso myös
   Vaaleakeltaperhonen Wikispeciesissä   Vaaleakeltaperhonen Commonsissa 
Infobox OKNimi-testi OK: 
Vaaleakeltaperhonen (Colias hyale) on kaaliperhosten heimoon ja keltaperhosten alaheimoon kuuluva keskikokoinen päiväperhonen. Laji esiintyy palearktisella alueella.
Levinneisyys

Vaaleakeltaperhonen esiintyy Espanjan itäosista Euroopan keski- ja itäosien kautta idässä Altaille saakka. Vakituinen levinneisyysalue ulottuu Euroopan pohjoisosissa Viroon, Ruotsin eteläosiin (Öölanti) ja Tanskaan. Vaellusvuosina lajia tavataan pohjoisempana. Suomessa vaaleakeltaperhonen esiintyy yleensä vain melko harvinaisena vaeltajana ja kesänviipyjänä, mutta laji on ilmeisesti talvehtinut joinakin vuosina.
Koko ja ulkonäkö

Vaaleakeltaperhosen etusiiven pituus on yleensä 21–25 mm. Koiraan siipien yläpuolen pohjaväri on vaaleankeltainen ja naaraan vaaleampi kellertävän–vihertävänvalkoinen. Siipien kirjaukset ovat tummanharmaita, tummanruskeita tai mustia. Kirjaukset ovat molemmilla sukupuolilla samanlaiset. Siipien keskitäplät ovat isoja. Takasiiven yläpuolen diskoidaalitäplä on vaalean kellanpunainen ja siipiripset punertavat.
Colias hyale ♂
Colias hyale ♂△
Colias hyale ♀
Colias hyale ♀ △
Elinympäristö

Vaaleakeltaperhosen elinympäristöä ovat niityt ja pellot.
Lentoaika ja elintavat

Lentoaika on toukokuusta syys–lokakuuhun vähintään kahtena sukupolvena. Laji talvehtii keskenkasvuisena toukkana.
Ravintokasvi

Toukan ravintokasveja ovat virnat (Vicia), esimerkiksi hiirenvirna (Vicia cracca), apilat, (Trifolium), voikukka (Taraxacum officinale), mailaset (Medicago) ja mesikät (Melilotus).
Aiheesta muualla

LuontoPortti: Vaaleakeltaperhonen (Colias hyale)
Suomen Perhoset: Vaaleakeltaperhonen
Perhosopas: Vaaleakeltaperhonen (Colias hyale) (Arkistoitu – Internet Archive)
UniProt, Taxonomy: Colias hyale (englanniksi)
| --- | --- |
Taksonitunnisteet:  Wikidata: Q837768  Wikispecies: Colias hyale  BioLib: 51359  BOLD: 70502  CoL: X2FJ  EoL: 175635  EPPO: COIAHY  EUNIS: 91099  Fauna Europaea: 440826  Fauna Europaea (new): 54ca2ec0-1903-4e59-96fb-cfc11a47f642  GBIF: 5137706  iNaturalist: 124160  LoB: 5973  MaBENA: ColiaHyale  NBN: NHMSYS0000501954  NCBI: 78615  Observation.org: 725  Open Tree of Life: 987308  Laji.fi: MX.60785
Brüno (elokuva)

| Brüno |
| --- | --- |
 Elokuvan juliste
Ohjaaja:  Larry Charles
Käsikirjoittaja:  Sacha Baron Cohen
Tuottaja:  Jay Roach Sacha Baron Cohen
Säveltäjä:  Erran Baron Cohen
Kuvaaja:  Wolfgang Held
Leikkaaja:  James Thomas
Pääosat:  Sacha Baron Cohen Alice Evans
Valmistustiedot
Valmistusmaa:   Yhdysvallat  Yhdistynyt kuningaskunta
Tuotantoyhtiö:  Universal Pictures
Levittäjä:  Universal Studios Fórum Hungary Netflix
Ensi-ilta:  10. heinäkuuta 2009
Kesto:  81 minuuttia
Alkuperäiskieli:  englanti
Tuotto:  138 805 831 USD
Aiheesta muualla
IMDb 
Elonet
AllMovie
Infobox OKNimi-testi OK: 
Brüno on yhdysvaltalainen komediaelokuva, joka sai ensi-iltansa 10. heinäkuuta 2009. Sen pääosasta, tuottamisesta ja kirjoittamisesta vastasi Sacha Baron Cohen. Homoseksuaalin muotitoimittajan Brünon hahmo on esiintynyt aikaisemmin Cohenin Channel 4- ja HBO-kanavilla esitetyssä Da Ali G Show’ssa. Elokuva on kolmas, joka perustuu sarjan hahmoihin. Sitä edelsivät Ali G Indahouse ja Borat.
Elokuvan maailmanlaajuinen ensi-ilta oli heti Michael Jacksonin kuoleman jälkeen. Siksi siitä poistettiin aivan viime hetkellä kohtaus, jossa Brüno tapaa La Toya Jacksonin. Poisto tehtiin poikkeuksellisesti leikkaamalla jo esitysvalmiita elokuvakopioita.
Parin viikon kuluttua ensi-illasta raportoitiin Sacha Baron Cohenin joutuneen parantamaan henkivartiointiaan hänen ja hänen perheensä saatua tappouhkauksia terroristeilta. Elokuvassa Brüno luonnehtii al-Qaida-johtaja Osama bin Ladenia ”törkyiseksi velhoksi” ja ”kodittomaksi joulupukiksi”, yrittää päästä ääri-islamilaisen al-Aksan marttyyriprikaatin sieppaamaksi ja sekoittaa palestiinalaisen Hamas-ryhmittymän hummustahnaan.